
Tee-ehitusloa andmine autobussijaama teede ja platside rekonstrueerimiseks (Jaama plats, Jaama park, Vaksali tänav, Vaksali tn 22)
1. ASJAOLUD JA MENETLUSE KÄIK
13.04.2017.a esitas Narva Linna Arenduse ja Ökonoomika Amet Narva Linnavalitsusele tee ehitusloa taotluse (dok. reg nr. 3904/1-16) koos seadusega ettenähtud korras kooskõlastatud tee-ehitusprojektiga. Tee-ehitusprojekti (projekteerija Teeprojektid Tiit Korn FIE, töö nr TE 15-07) vastavust projekteerimistingimustele, kehtestatud planeeringule, seadustele ning teistele õigusaktidele on kontrollitud ja kooskõlastatud erinevate ametiasutuste poolt 15.02.2017.a Narva Bussijaama rekonstrueerimise ehitusloa menetluse raames (ehitisregistri menetlus nr 86792).
Tee-ehitusprojekt käsitleb Narva linnas autobussijaama teede ja platside rekonstrueerimist: Jaama platsil (katastriüksuse tunnus 51101:007:0112), osaliselt Jaama pargi kinnistul (katastriüksuse tunnus 51101:007:0109), osaliselt Vaksali tänaval (katastriüksuse tunnus 51101:007:0114) ja osaliselt Vaksali tn 22 kinnistul (katastriüksuse tunnus 51101:001:0403). Projektis käsitletakse Vaksali tänava, lõigus A.Puškini tänavalt kuni Vaivara tänavani ja Jaama platsi. 
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, tee-ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku §101 lõige 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.
2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus
2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda tee ehitusluba kooskõlas tee-ehitusprojektiga A. Puškini tänavalt kuni Vaivara tänavani ja Jaama platsi autobussijaama teede ja platside rekonstrueerimiseks.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

Tarmo Tammiste



                                            Ants Liimets
     linnapea 




                                linnasekretär

